કાર પાંચ વર્ષ સુધી કંપનીના નામે હોવાને કારણે કંપની દ્વારા ઈન્કમટેક્સમાં ઘસારાનો પણ લાભ લેવામાં આવશે. આમ કર્મચારીના જ પૈસા હોવા છતાં સવજીભાઈ ધોળકિયા ખૈરાત કરી રહ્યા હોય તેવુ ચિત્ર ઉભુ કરવામાં સફળ રહ્યા છે. કર્મચારી તો ઠીક પણ ખુદ વડાપ્રધાન નરેન્દ્ર મોદીનો પણ સવજીભાઈ કેવો ઉપયોગ કરી ગયા તેનું આ ઉત્તમ ઉદાહરણ છે. આ અંગે જ્યારે મેરાન્યૂઝ દ્વારા સવજીભાઈ ધોળકિયાનો સંપર્ક કરવામાં આવ્યો ત્યારે પહેલા તો તેઓ પ્રશ્ન સાંભળી નારાજ થઈ ગયા હતા. તેમનો દાવો હતો કે જ્યારે વિશ્વ આખુ તેમના વખાણ કરી રહ્યુ છે ત્યારે આ પ્રકારની વાત અમારે કરવી જોઈએ નહીં. જો કે બાદમાં તેમણે દાવો કર્યો હતો કે કારની તમામ રકમ તેવો જ ચુકવવાના છે.